《固关道中》
清代·钱以垲

空山夜半听村鸡，肃肃征鞍直指西。谁凿五丁千仞壁，忽封三晋一丸泥。

危崖侧足防蛇迹，密箐垂鞭刺马蹄。呼吸岭头通帝座，问天应不藉丹梯。

作者简介：（?—1732）浙江嘉善人，字蔗山。康熙二十七年进士。初任知县，雍正间累迁少詹事。江浙海水为患，疏请遣官致祭江海之神，褒封爵秩，以示尊崇。官至礼部尚书。卒谥恭恪。有《罗浮外史》、《岭海见闻》。